**Stredisko Evanjelickej DIAKONIE, Diakonické centrum Sučany**

Partizánska 25, 038 52 Sučany

IČO: 37907409, DIČ: 2021970984

Tel.: 043/424 19 01, Tel./Fax: 043/424 19 00 mobil: 0918/616 092

e-mail: taskarova@mail.t-com.sk

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Správa za III. štvrťrok 2017 SED Sučany**

1. **Konferencie, školenia, kurzy, odborné semináre**

***21. 09. – 22. 09. 2017*** – Alzheimerova choroba je čoraz viac aktuálnejšou témou spoločenských diskusií na verejnosti. Aj práve preto sa v dňoch 21. a 22. septembra v Bratislave konala už IX. Medzinárodná vedecká konferencie s názvom *„Aktivizácia seniorov a nefarmakologické prístupy v liečbe Alzheimerovej choroby*. Program konferencie bol veľmi bohatý, zloženie prednášajúcich rôznorodé. Účastníci si mali okrem zaujímavých prednášok tiež možnosť vybrať si z dvoch blokov workshopov. Najsilnejším zážitkom z celej konferencie bola výpoveď pani Niny Baláčkovej, ktorá sama trpí Alzheimerovou demenciou už 10 rokov. Bola účastná konferencie spolu so svojim manželom. Hovorila o tom, že ľudia sa boja vlastne toho, čo nepoznajú, preto sa rozhodla v roku 2009 šíriť osvetu o demencii besedami o jej vlastnom živote a samotnom ochorení. IX. Medzinárodnej vedeckej konferencie sa zúčastnila Mgr. Martina Špániková.

***25. 09. 2017*** – Mgr. Denisa Dučová a Mgr. Monika Kalafutová absolvovali akreditované vzdelávanie organizované TATRA AKADÉMIOU v Prievidzi – „Telesné, netelesné obmedzenia a špeciálne úchopy“. Teoretická časť bola zameraná na získanie základných znalosti z oblasti používania telesných a netelesných obmedzení v sociálnych službách. V druhej časti školenia prebiehal praktický nácvik používania únikových techník, ktoré rešpektujú ochranu života, zdravia a dôstojnosť prijímateľa sociálnej služby v súlade s § 10 zákona č. 448/2008 Z. z. o sociálnych službách a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov v znení neskorších predpisov.

***25. 09. – 27. 09. 2017*** – sa konalo vzdelávanie vo Veľkom Slavkove, ktorého sa zúčastnila PhDr. Lenka Taškárová a Ing. Alena Hulejová. Školenie bolo zamerané na „Štandardy kvality“, inštrukcie k ich vypracovaniu a zavedeniu do praxe. Prednášajúcou bola Mgr. Chromčiaková a PhDr. Buzalová.

1. **Pracovné porady pre zamestnancov a klientov**

*Porada so zamestnancami:*

***14. 09. 2017*** – Poradu otvorila pani riaditeľka Mgr. Lenka Taškárová, privítaním prítomných zamestnancov. Následne vyzvala pani upratovačky, ktoré žiadali byť prítomné na porade, aby predniesli problémy ktoré oni vnímajú. Jednalo sa o upratovanie kúpeľní po kúpeli klienta ako aj vylievanie prenosných toaletných stoličiek. Po diskusii došlo k vzájomnej dohode kto a akým spôsobom bude tieto činnosti vykonávať. Potom odovzdala slovo vrchnej sestre Františke Hüberovej.

Vrchná sestra sa vyjadrila k nasledujúcim bodom:

1. Sledovať užívanie a podávanie liekov, ktoré sa ordinujú mimo liekov užívajúcich pravidelne ako sú sirupy pri kašli, kvapky, mastičky na ošetrenie a podobne
2. Klientom, ktorí prijímajú potravu cez PEG dôsledne preplachovať sondu aby sa neupchala
3. Informovala, že klienti, ktorým sa podáva inzulín budú mať špeciálnu diabetickú stravu, jedná sa o šesť klientov.
4. Dodržiavať pitný režim najmä u ležiacich klientov a u tých, ktorí si sami nezoberú.
5. Pri úmrtí odovzdať pohrebnej službe aj zubnú náhradu.
6. Dôsledne si odovzdávať informácie pri výmene služby – nočná/denná, denná/nočná.
7. Kontrolovať a podpisovať výkazy.
8. Otvorila diskusiu ohľadne dochádzky, nakoľko viacerí zamestnanci požiadali o výnimku (pracovná doba od 6.00 do 18.00) z dôvodu autobusových spojov a pracovná doba je od 6.30 do 18.00, či by nebolo vhodné posunúť o pol hodinu všetkým, aby dochádzali jednotne. Po vyjadreniach došlo k vzájomnej dohode a pracovná doba sa meniť nebude, výnimky platia pre tých, ktorí si o to požiadali.

Pani riaditeľka pokračovala v porade:

1. Dbať na súkromie a intimitu klienta počas hygieny, sprchovania...
2. Informovala, že pre klientov je pripravené nové tlačivo, kde sa vpisujú informácie v prípade úmrtia klienta
3. Uviedla, že po zisťovaní nie je možné, aby sa u nás realizovala dobrovoľnícka sociálna služba prostredníctvom programu Erasmus+.
4. Zrekapitulovala vývin udalostí od poslednej porady a poznamenala, že na základe anonymu, ktorí jej bol doručený, kde bola vyjadrená nespokojnosť sa rozhodla umiestniť škatuľku, kde môžu zamestnanci napísať svoje návrhy na zlepšenie, skutočnosti, ktoré ich trápia a ku ktorým sa chcú vyjadriť.
5. Poprosila, aby sa klientom ležiacim na izbách neroznášala strava naraz, aby jedlo nebolo chladné.

Diskusia:

* Prvým podnetom v diskusii bol čas návštevných hodín, kedy ich príbuzní často nerešpektujú a potom dochádza ku komplikáciám (nemá kto otvoriť vchodové dvere, pretože prebieha večerná hygiena pod.) Pani riaditeľka prisľúbila, že bude dôraznejšie apelovať na príbuzných, aby pokiaľ je to možné rešpektovali čas návštevných hodín.
* P. Lörinczová vyslovila požiadavku, či by nebolo možné znovu vrátiť 8-hodinovú príslužbu na červenom oddelení. Pani riaditeľka požiadavku akceptovala a rozhodla, že od mesiaca november by to bolo možné.
* P. Kalafutová navrhla vypracovať manuál práce na oddeleniach a kartu klienta, kde by boli spísané všetky potrebné informácie. Nakoľko prichádzajú nové kolegyne a informácií je veľa poslúžil by k zefektívneniu práce.

Na záver sa pani riaditeľka poďakovala zúčastneným a ukončila poradu.

*Porada s klientmi:*

***25. 09. 2017*** *–* pani riaditeľka PhDr. Lenka Taškárová informovala klientov:

- o zavedení diabetickej stravy,

- o úprave času pre návštevy a to do 18.00 hod.,

- o vykurovacom období, ktoré sa začína 15. októbra,

- o očkovaní proti chrípke.

**3. Duchovná práca pre zamestnancov a klientov**

*Duchovné služby*

O duchovné zaopatrenie v SED, ako aj prislúženie Večere Pánovej v rámci Služieb Božích sa pravidelne stará Mgr. Daniel Beňuch a Mgr. Tatiana Beňuchová. Biblické hodiny sa konajú dva krát do mesiaca.

Pre bratov a sestry z rímskokatolíckej cirkvi je ponúkaná možnosť vysluhovania sviatosti zmierenia a svätej omše v prvý štvrtok v mesiaci bratom farárom Mgr. Pavlom Pečkom.

V rámci biblioterapie poslúžia čítaním náboženských textov Mgr. Martina Špániková a Mgr. Monika Kalafutová. Klienti nášho zariadenia počúvajú biblické príbehy aj z CD a po ich vypočutí sú vedení k tomu, aby spoločne uvažovali nad ich výkladom. Na požiadanie je možné dohodnúť pastorálne stretnutie s duchovnými aj na izbách klientov.

**4. Prezentácia**

Inzercia: Nový Život Turca, Turčianske Echo

**5. Vzdelávanie**

***14. 09. 2017*** *–* supervízia pod vedením supervízora PhDr. Soni Holúbkovej. Na supervízii sa stretáva zdravotnícky, opatrovateľský a sociálny personál. V rámci supervízie sa preberala téma „Kvalita života obyvateľov a pracovníkov“.

**6. Realizované projekty na získavanie finančných prostriedkov**

*Spolupráca s Červený krížom* – koncom júla a začiatkom augusta sme v našom zariadení zabezpečili praktickú výučbu dvom školiacim sa opatrovateľkám.

**7. Peňažný dar**

rodina Blahová – 100,00 EUR

**8.** **Počet personálu:**

(HPP) 33 osôb

(DVP) 7 osôb

Spolu: 40 osôb

Noví zamestnanci:

* Patrícia Gejdošová, opatrovateľka – od 13. 07. 2017 (DBPŠ)
* Darina Valancová, opatrovateľka – od 14. 08. 2017 (DVP)
* Nikola Milanová, opatrovateľka – od 30. 08. 2017 (HPP)
* Darina Kuková, opatrovateľka – 04. 09. 2017 (HPP)
* Bc. Adriana Mihová, opatrovateľka – od 05. 09. 2017 (DVP)

Skončený pracovný pomer:

* Patrícia Gejdošová, opatrovateľka – do 10. 08. 2017 (DBPŠ)
* Nikola Milanová, opatrovateľka – do 30. 09. 2017 (HPP)
* Libuša Auxová, opatrovateľka – do 30. 09. 2017 (HPP)
* Daniela Kiššová, opatrovateľka – do 30. 09. 2017 (HPP)

**Počet klientov:**

*Občania pribudli:*

|  |  |  |
| --- | --- | --- |
| **Meno a priezvisko** | **rok narodenia** | **dátum začatia poskytovania služby** |
| Mária Urbanová | 1940 | 13. 07. 2017 |
| Milan Jurík | 1952 | 19. 07. 2017 |
| Mária Hanuščinová | 1936 | 27. 07. 2017 |
| Jozef Varga | 1936 | 21. 08. 2017 |
| Elena Jamrišková | 1930 | 04. 09. 2017 |
| Ľudmila Kolenčíková | 1952 | 12. 09. 2017 |
| Justína Sopúchová | 1946 | 18. 09. 2017 |

*Občania ubudli:*

|  |  |  |
| --- | --- | --- |
| **Meno a priezvisko** | **rok narodenia** | **dátum úmrtia** |
| Rudolf Svorčík | 1928 | 01. 07. 2017 |
| Ladislav Šály | 1930 | 09. 08. 2017 |
| Karol Kevický | 1935 | 15. 08. 2017 |
| Miloslav Blaho | 1926 | 22. 08. 2017 |
| Zuzana Volnová | 1934 | 25. 08. 2017 |

*Občania odišli*:

|  |  |  |
| --- | --- | --- |
| **Meno a priezvisko** | **rok narodenia** | **dátum odchodu** |
| Milan Jurík | 1952 | 16. 08. 2017 |

*Počet klientov*:

Ženy: ZpS 19

Muži: ZpS 6

Ženy: DSS 2

Muži: DSS 1

Ženy špecializované zariadenie: 20

Muži špecializované zariadenie: 2

Samoplatiteľ: 2

Spolu klientov: 52

**9. Starostlivosť o budovu, ostatné práce**

* bežná údržba budovy (upratovacie práce, príprava vchodu na zimné obdobie),
* bežný servis postelí, nočných stolíkov, skríň, výmena vodovodných batérii, sádrovanie a maľovanie znečistených stien izieb, WC a kúpeľní,
* oprava výťahu,
* čistenie kanalizácie,
* deratizácia a dezinsekcia priestorov budovy,
* výmena podlahovej krytiny na I. NP.

**10. Akcie**

***26. 07. 2017*** – V letnom období slávia svoj sviatok mnohí z našich klientov. Blahoželáme im k meninám alebo narodeninám. Tradičnú spoločnú oslavu, ktorú mávame zvyčajne každý mesiac sme sa v júli rozhodli spestriť spevom a hudbou. Na konci mesiaca júl, keď slávili svoje meniny Anny, ku nám do Domu Dobrého Pastiera v Sučanoch opäť zavítal miestny spevokol Sučianka. Nebola to prvá a veríme, že ani posledná návšteva spevokolu, jeho členovia sa už poznajú s niektorými našimi klientmi, a tak je to vždy príjemne strávený čas. Stretli sme sa v odpoludňajších hodinách v priestoroch vestibulu, kde bol blahodárny chládok počas teplého dňa. V mesiaci júl sa svojho životného jubilea okrúhlych 80. narodenín dožila pani Halačová a tiež okrúhle 70. narodeniny slávil pán Bluhm, ktorý sa vystúpenia a oslavy zúčastnil aj so svojou manželkou. Po spoločných chvíľach pekného vystúpenia, ktoré sa klientom páčilo, sa opäť vrátili na svoje izby vďační však i za tento spoločne prežitý čas.

***21. 09. 2017*** – sme privítali návštevu brata farára Mgr. Milana Kubíka a troch sestier, ktorí prišli Božím Slovom, piesňami a modlitbami posilniť našu klientku Irenku Ďjubekovú.

***26. 09. 2017*** – sa v rímskokatolíckej farnosti Sučany uskutočnila pastoračná návšteva diecézneho žilinského biskupa Mons. doc. ThDr. Tomáša Galisa, PhD. Počas návštevy farnosti kroky otca biskupa smerovali nie len ku farníkom, ale aj k deťom do základnej školy, k predstaviteľom obce Sučany a Turčianska Štiavnička a neobišli ani naše zariadenie. V popoludňajších hodinách v sprievode svojho tajomníka ThLic. Mgr. Ľubomíra Majtána a miestneho pána farára Mgr. Pavla Pečku sa najskôr v priestoroch modlitebne prihovoril klientom s duchovným slovom a požehnaním. Potom navštívil izby klientov, stretol sa osobne s tými, ktorých stav nedovolil zúčastniť sa spoločného programu. Na záver vo vzájomnej diskusii s personálom i klientmi sme si navzájom odovzdali informácie o zariadení ako aj vykonávanej službe. Prítomnosť pána biskupa bola pre nás povzbudením a utvrdením sa aké je dôležité viesť dialóg, komunikovať s jednotlivcom cez základný výrazový prostriedok, ktorému rozumejú všetky generácie - konkrétne žitá láska. Pastier, pristupujúci s pastoračnou láskou k tým, ktorí sú blízko a tiež otvorený k využívaniu každej príležitosti, ktorá sa naskytne, na oslovenie predovšetkým tých, ktorí majú obmedzení kontakt so spoločenstvom.

**11. Práca s klientom**

V letnom období sme sa pri práci s klientom snažili vytvoriť podmienky a prostredie, v ktorom by klienti svoj voľný čas mali možnosť tráviť zmysluplne. Pristupovali sme ku nim individuálne vzhľadom na ich aktuálne potreby. Naďalej sme tiež pokračovali vo vypracovávaní, samotnej realizácii a vyhodnocovaní „Individuálnych plánov“.

Mesiace júl až september klienti v prevažnej miere trávili čas v dopoludňajších a odpoludňajších hodinách vonku. Oddychovali a čerpali silu v príjemnom prostredí pod stromami alebo v zátiší pred vchodom do budovy zariadenia. Často pri posedeniach spievali alebo počúvali hudbu. Popri rozhovoroch nadväzovali a budovali sociálne vzťahy v rámci komunity, v ktorej žijú. Ani tentoraz pri voľných skupinových a individuálnych rozhovoroch nechýbala dobrá nálada, ktorá pramenila z vtipu a humoru, či spomienkových zážitkov klientov. Počas pobytu vonku prebiehala tiež pohybová aktivizácia, ktorá pomáha klientom posilňovať nezávislosť, zvyšovať alebo aspoň udržiavať fyzickú zdatnosť a tým pozitívne ovplyvňovať kvalitu ich života.

Pri skupinových aktivizáciách aj v tomto období sme pripravili stretnutia, ktoré boli zamerané na pracovnú a tiež tvorivú činnosť, čím sme nepriamo s klientmi precvičovali jemnú motoriku, rozvíjali koncentráciu, cibrili trpezlivosť pri práci a stimulovali rôzne oblasti mozgu. Podarilo sa nám vyfarbiť obrázky pohľadníc, mandál, či vytvoriť pestré obrázky z krepových guľôčiek a srdiečka i hačkované kvietky z vlny. Priestory zariadenia aj v tomto roku boli naplnené príjemnou levanduľovou vôňou. Klienti zväzovali nastrihané levanduľové byľky a po usušení ich zas vymŕvali a plnili ňou vrecúška.

Ďalšou formou aktivizácie bola tiež kognitívna rehabilitácia a reminiscencia. Na týchto stretnutiach sociálne terapeutky využívali cvičenia z pracovných zošitov vytvorených Centrom Memory v Bratislave a tiež reminiscenčné kartičky, s pomocou ktorých si klienti často spomenú na svoje prežité roky. Spoločné chvíle nepriaznivého leta sme tiež trávili počúvaním biblických príbehov, či pozeraním dokumentov o krásach nášho Slovenska. Klienti po týchto formách aktivít zvyknú nadviazať rozhovory a obohatiť ostatných zaujímavými diskusiami, ktoré sú naplnené ich skúsenosťami a postrehmi, ktoré životom získali.

Všetky individuálne a skupinové stretnutia boli po skončení spracované a zdokumentované.

Súčasťou práce s klientom sú i pravidelné nákupy, ktoré pre klientov realizuje raz alebo dva-krát do mesiaca. Nakupujeme im tovar podľa ich aktuálnych požiadaviek, väčšinou potraviny ako sladkosti, nápoje alebo drogériu.

**12. Výsledky hospodárenia**

|  |  |
| --- | --- |
| Stav na jednotlivých účtoch | -6.711,02 € |
| Stav pokladne k 30. 06. 2017 | 603,40 € |
| *Príjmy:* | |
| Príspevok za služby na základe zmluvy | 69.821,81 € |
| Nájomné za nebytové priestory | 5.938,10 € |
| Príspevky od VÚC | 25.234,64 € |
| Príspevky od MPSVaR | 24.000,00 € |
| 2 % dane | 554,33 € |
| *Výdavky:* | |
| mzdy | 57.804,09 € |
| príspevok zamestnávateľa DDS | 292,16 € |
| odvody | 19.839,56 € |
| SF | 282,43 € |

**13. Plány do budúcnosti**

– Svojou službou neustále pokračovať na vytváraní kvalitných vzťahov, medzi SED v Sučanoch a Žilinským samosprávnym krajom, mestom Martin, Obecným úradom v Sučanoch ako aj s okolitými obcami.

– V spolupráci s Ústredím Evanjelickej diakonie ponúknuť školenie zamerané na vyššiu odbornosť zamestnancov.

– Zúčastňovať sa školení a odborných prednášok za účelom získania vedomostí a ich aplikovania v službe s klientom.

– V rámci bohoslužobného života, pozývať do zariadenia bratov farárov z turčianskeho seniorátu.

– V rámci svojich možností prinášať našim klientom radosť prostredníctvom pekného kultúrneho programu. Rozšíriť spoluprácu s Evanjelickou spojenou školou v Martine a Biblickou školou v Martine.

* Nadviazať spoluprácu so Základnou školou Slovenského národného povstania v Sučanoch.

– Pokračovať v spolupráci s Centrom MEMORY v Bratislave, Občianskym združením TERAPEUTIKA v Bratislave, Občianskym združením Spoľah v Banskej Bystrici a Tatra Akadémiou v Prievidzi.

– Svojou službou šíriť dobré meno Evanjelickej diakonie ako aj Evanjelickej cirkvi augsburského vyznania.

V Sučanoch dňa 20. 10. 2017

……………………………………………….

PhDr. Lenka Taškárová

štatutárny zástupca SED Sučany